Γεγονότα Σεπτεμβρίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2018, συνοδευόμενα από τις πηγές μέσω των οποίων μεταδόθηκαν. 

## 1 Σεπτεμβρίου
;Πόλεμος και επιθέσεις
*Η Σαουδική Αραβία και τα Ηνωμένα Αραβικά Εμιράτα χαρακτηρίζουν "αδικαιολόγητη" τη βομβιστική επίθεση σε σχολικό λεωφορείο που έγινε στην Υεμένη και κατά την οποία σκοτώθηκαν 51 άτομα. (Al Jazeera)

;Νόμος και έγκλημα
*Οικιακή βοηθός πολωνικής καταγωγής που πάσχει από ψυχολογικά προβλήματα σκοτώνει μία γυναίκα και τραυματίζει άλλα 3 άτομα με μαχαίρι στην ιταλική πόλη Μάντοβα. (in.gr)

## 2 Σεπτεμβρίου
;Επιθέσεις
*Από την έκρηξη βόμβας που σημειώνεται σε διαδικτυακό καφενείο στην πόλη Ισουλάν, στις νότιες Φιλιππίνες σκοτώνεται ένας άνθρωπος και τραυματίζονται άλλοι 15. (in.gr) 
*Σε βομβιστική επίθεση αυτοκτονίας σε κυβερνητικό κτήριο στη Μογκαντίσου, πρωτεύουσα της Σομαλίας, καταρρέει ένα γειτονικό σχολείο και σκοτώνονται 3 άτομα, ενώ άλλα 14 τραυματίζονται. (BBC)

;Δυστυχήματα
*Από την ανατροπή λεωφορείου σε ορεινή περιοχή των Άνδεων στον Ισημερινό σκοτώνονται 11 άνθρωποι και άλλοι 37 τραυματίζονται. (''Channel NewsAsia'') 

;Πολιτική
* Δέκα χιλιάδες άτομα προσέρχονται στην κηδεία του Αλεξάντερ Ζαχαρτσένκο. Χτες, ο Σεργκέι Λαβρόφ δήλωσε ότι η δολοφονία ήταν πρόκληση και θα εκτροχιάσει τη σταματημένη ειρηνευτική διαδικασία. (Deutsche Welle)

;Διεθνείς σχέσεις
*Στην πρώτη επίσημη επίσκεψη προέδρου των Φιλιππίνων στη χώρα αυτή, ο πρόεδρος Ροδρίγο Ντούτερτε επισκέπτεται το Ισραήλ. (Tampa Bay)

## 3 Σεπτεμβρίου
;Πόλεμος και επιθέσεις
*Στη διάρκεια συγκρούσεων στην πόλη Τρίπολη της Λιβύης σκοτώνονται περισσότερα από 40 άτομα, ανάμεσα στα οποία και πολίτες. (''BBC'')

;Καταστροφές και δυστυχήματα
*Ο τυφώνας Τζέμπι πλήττει την Ταϊβάν σκοτώνοντας 6 άτομα και ένα άλλο αγνοείται. (''Taiwan News'')
*Σε δυστύχημα με λεωφορείο στην πόλη Αβιλές της Ισπανίας σκοτώνονται 5 άνθρωποι και άλλοι 17 τραυματίζονται. (''La voz de Avilés'')
*Από έκρηξη σε αποθήκη πυρομαχικών κοντά στο Κέιπ Τάουν της Νότιας Αφρικής, σκοτώνονται τουλάχιστον οκτώ άνθρωποι. (''Al Jazeera'')
*Από τη συντριβή αεροσκάφους κοντά στους καταρράκτες Άνχελ της Βενεζουέλας σκοτώνονται και οι έξι επιβαίνοντες σε αυτό. (''Mundo'')

;Νόμος και έγκλημα
*Δύο φυλακισμένοι δημοσιογράφοι του πρακτορείου Ρόιτερς καταδικάζονται σε κάθειρξη 7 ετών για παραβίαση της Πράξης των Επισήμων Μυστικών, πυροδοτώντας τη διεθνή κατακραυγή. Οι εν λόγω δημοσιογράφοι ερευνούσαν τις αναφορές για μαζικούς τάφους στο χωριό Ιν Ντιν όταν συνελήφθησαν στη Γιανγκόν για την απόπειρά τους να αποκτήσουν εμπιστευτικά έγγραφα, τα οποία, όπως τονίζουν οι ίδιοι, χρησιμοποιήθηκαν ως δόλωμα για την παγίδευσή τους. (''The Guardian'')

;Αρχαιολογία
*Στην επονομαζόμενη "ανακάλυψη της δεκαετίας" στην Πορτογαλία ανακαλύπτεται από αρχαιολόγους ναυάγιο πλοίου που βυθίστηκε πριν από 4 αιώνες (μεταξύ 1575-1625) κοντά στη Λισαβόνα, ενώ μετέφερε μπαχαρικά.(in.gr)

## 4 Σεπτεμβρίου
;Πόλεμος και επιθέσεις
*Στη διάρκεια συλλαλητηρίου στη Βασόρα του Ιράκ σκοτώνονται επτά άτομα και άλλα 30 και πλέον τραυματίζονται, όταν οι δυνάμεις ασφαλείας ανοίγουν πυρ. (''Yeni Şafak English'')

;Καταστροφές και δυστυχήματα
*Ο τυφώνας Τζέμπι σκοτώνει τουλάχιστον 11 άτομα στην Ιαπωνία και τραυματίζει το λιγότερο άλλα 300. Θεωρείται ο ισχυρότερος τυφώνας που πλήττει τη χώρα εδώ και 25 χρόνια. (''BBC'')
*Από την κατάρρευση γέφυρας στην Καλκούτα σκοτώνονται 2 άνθρωποι, αγνοείται ένας και τραυματίζονται άλλοι 25. (News18)

## 5 Σεπτεμβρίου
;Πόλεμος και επιθέσεις
*Σε επίθεση αυτοκτονίας που σημειώνεται σε λέσχη πάλης στη σιιτική συνοικία της πρωτεύουσας του Αφγανιστάν Καμπούλ και σε δεύτερη έκρηξη βόμβας με προφανή στόχο δημοσιογράφους και υπηρεσίες έκτακτης ανάγκης σκοτώνονται τουλάχιστον 20 άτομα και τραυματίζονται 70. (Reuters)

;Καταστροφές και δυστυχήματα
*Η τροπική καταιγίδα Γκόρντον ενσκήπτει κοντά στα σύνορα της Αλαμπάμα και της πολιτείας Μισισίπι στις Ηνωμένες Πολιτείες. (CNN)
*Ένας άντρας από το Ιράν αυτοπυρπολείται μπροστά στον δήμαρχο της Τεχεράνης, Μοχάμετ Αλί Αφσανί σε μία ύποπτη διαμαρτυρία κατά της οικονομικής κατάστασης στην οποία έχει περιέλθει η χώρα. (Trend)

;Διεθνείς σχέσεις
*Η Παραγουάη μεταφέρει την πρεσβεία της από την Ιερουσαλήμ στο Τελ Αβίβ, ανατρέποντας την απόφαση που ελήφθη τον Μάιο να μεταφερθεί από το Τελ Αβίβ στην Ιερουσαλήμ, επικαλούμενο προσπάθειες για να πετύχει ειρήνευση στη Μέση Ανατολή. Σε αντίποινα, ο πρωθυπουργός του Ισραήλ Μπενιαμίν Νετανιάχου διατάζει το κλείσιμο της παραγουανής πρεσβείας στο Ισραήλ. (Reuters), (Reuters<sub>2</sub>)

## 6 Σεπτεμβρίου
;Καταστροφές
*Σεισμός μεγέθους 6,7 Ρίχτερ πλήττει τη νήσο Χοκάιντο της Ιαπωνίας, με αποτέλεσμα τον θάνατο 16 ατόμων και τον τραυματισμό άλλων 120, ενώ 26 εξακολουθούν να αγνοούνται. (BBC)
*Στα Φίτζι σημειώνεται υποθαλάσσιος σεισμός μεγέθους 7,8 Ρίχτερ, χωρίς να αναμένεται κάποια προειδοποίηση για τσουνάμι εξαιτίας του βάθους του. (BNO News)  
*Προσφυγική κρίση στην Ευρώπη
**Ισπανικά σωστικά συνεργεία ανευρίσκουν τις σορούς 5 προσφύγων και άλλους 53 διασωθέντες σε βάρκα που βυθίστηκε κατά το ένα μέρος της στον Πορθμό του Γιβραλτάρ.(ABC News)
*Στη Βόρεια Κορέα από πλημμύρες πεθαίνουν τουλάχιστον 76 άτομα και αγνοούνται άλλα 75. (Reuters) 

;Νόμος και έγκλημα
*Δικαιώματα ΛΟΑΤ στην Ινδία
**Το Ανώτατο Δικαστήριο της Ινδίας καταργεί το Άρθρο 377 με τον οποίο κατά τη βρετανική αποικιοκρατική εποχή ποινικοποιήθηκε η ομοφυλοφιλία στη χώρα, κρίνοντάς το αντισυνταγματικό. (BBC) 
*Ένοπλος που έπασχε από ψυχολογικά προβλήματα σκοτώνει 3 άτομα και τραυματίζει άλλα 5 σε τράπεζα στο Σινσινάτι των ΗΠΑ και στη συνέχεια σκοτώνεται από τα αστυνομικά πυρά. (in.gr)

;Πολιτική και εκλογές
*Η Νιούμπλε γίνεται η 16η περιφέρεια της Χιλής, καθώς τίθεται σε ισχύ η νέα διοικητική διαίρεση. (Biobío)
*O υποψήφιος για τις προεδρικές εκλογές της Βραζιλίας Τζαΐρ Μπολσονάρο μαχαιρώνεται στη διάρκεια προεκλογικής συγκέντρωσης και τραυματίζεται σοβαρά στην κοιλιακή χώρα. Θα παραμείνει στην εντατική επί τουλάχιστον μία εβδομάδα. (AP)

;Επιστήμη και τεχνολογία
*Ανακαλύπτεται από Αμερικανούς, Γερμανούς και Καναδούς ερευνητές ο Wolf 503b, ένας υπεργήινος εξωπλανήτης δύο φορές μεγαλύτερος από τη Γη, σε απόσταση 145 έτη φωτός. Η ανακάλυψη έγινε μέσω του Διαστημικού Τηλεσκοπίου Κέπλερ της NASA. (Fox News) (Astrobio)

;Διεθνείς σχέσεις
*Η Αιθιοπία επαναλειτουργεί την πρεσβεία της στην Ασμάρα, πρωτεύουσα της Ερυθραίας. Τον Ιούλιο η Ερυθραία επαναλειτούργησε τη δική της πρεσβεία στην Αντίς Αμπέμπα. (Al Jazeera)

## 7 Σεπτεμβρίου

;Πόλεμος και επιθέσεις
;Οικονομία
*Η αλυσίδα καταστημάτων Starbucks ανοίγει το πρώτο της κατάστημα στην Ιταλία. Το νέο κατάστημα, με το οποίο δημιουργούνται 300 θέσεις εργασίας, βρίσκεται στο Μιλάνο. (''Fortune'' μέσω ''Yahoo!'')

;Πολιτική και εκλογές
*Προεδρικές εκλογές στη Μαδαγασκάρη (2018)
**Ο Πρόεδρος της Μαδαγασκάρης Ερί Ραζαοναριμαμπιανινά παραιτείται για να συμμετάσχει στις προσεχείς προεδρικές εκλογές, όπως απαιτείται από το Σύνταγμα. Ο πρόεδρος της Γερουσίας Ριβό Ρακοτοβαό αναλαμβάνει μεταβατικός πρόεδρος ως τον Ιανουάριο του 2019, οπότε θα ορκιστεί ο νέος πρόεδρος.
(News24)  (The East African)
*Σε φυλάκιση 14 ημερών καταδικάζεται ο πρώην συνεργάτης στην προεκλογική εκστρατεία του Ντόναλντ Τραμπ Τζορτζ Παπαδόπουλος, για ψευδορκία στις καταθέσεις του αναφορικά με τους συνδέσμους του Τραμπ με Ρώσους αξιωματούχους. (CNN)

## 8 Σεπτεμβρίου
;Καταστροφές και δυστυχήματα
*Ο αριθμός των νεκρών από τον σεισμό στο Χοκάιντο της Ιαπωνίας, αυξάνεται στους 39. Περισσότερα άτομα εξακολουθούν να αγνοούνται. (''The Japan Times'')  
*Σε επιδημία πνευμονίας στην Μπρέσια και τη Μάντοβα της Ιταλίας, προσβάλλονται τουλάχιστον 150 άτομα. Εκφράζονται φόβοι ότι ο θάνατος δύο άλλων ατόμων συνδέεται με την ασθένεια, η οποία πιθανώς οφείλεται σε βακτήριο στο νερό. (''Corriere della Sera'')
*Από την πρόσκρουση φορτηγού που μεταφέρει πατάτες σε άλλα 5 οχήματα στην Εμπέγια της Τανζανίας σκοτώνονται 15 άτομα και 13 τραυματίζονται. (''The East Africa'')
*Τουλάχιστον 15 άτομα σκοτώνονται και άλλα 25 τραυματίζονται από τη σύγκρουση λεωφορείου με φορτηγό στην πόλη Κανταχάρ του Αφγανιστάν. (TOLONews)
*Από τη βουτιά λεωφορείου σε χαράδρα στο Σουκαμπούμι της Δυτικής Ιάβας στην Ινδονησία σκοτώνονται 21 άτομα. (ABC News)

;Νόμος και έγκλημα
*Εκτελούνται στο Ιράν τρεις Κούρδοι κρατούμενοι, καταδικασμένοι για τρομοκρατία. Τα Ηνωμένα Έθνη και η Διεθνής Αμνηστία καταδικάζουν τις εκτελέσεις και την απουσία συνηγόρων στις δίκες τους όπως και την ομολογία των πράξεών τους μέσω βασανιστηρίων. (Reuters)
*Σε θάνατο καταδικάζονται 75 άτομα στην Αίγυπτο για τη συμμετοχή τους σε καθιστική διαμαρτυρία υπέρ του Μοχάμετ Μόρσι σε προάστιο του Καΐρου το 2013. Η διαμαρτυρία εκείνη είχε διαλυθεί από την αστυνομία, με αποτέλεσμα περισσότερους από 600 νεκρούς.
(France 24) (''The Evening Standard'')

## 9 Σεπτεμβρίου
;Πόλεμος και επιθέσεις
*Στο Αφγανιστάν, δεκάδες ατόμων σκοτώνονται σε 4 αυτόνομες επιθέσεις των Ταλιμπάν. Επίσης, καταστρέφεται μια στρατιωτική βάση στηνεπαρχία Μπαγκλάν. (''The New York Times'')

;Οικονομία
*Φαινόμενο Βαϊνστάιν
**Ο Λες Μούνβις παραιτείται από διευθύνων σύμβουλος του CBS Corporation εν μέσω καταγγελιών για σεξουαλική παρενόχληση και της διεξαγωγής έρευνας για τη συμπεριφορά του. Το CBS δωρίζει το ποσό των 20 εκατ.$ σε ομάδες που υποστηρίζουν το κίνημα Me Too movement και αναφέρει ότι θα αφαιρεθούν τα χρήματα αυτά από τον μισθό του Μούνβις. (CNN)

;Καταστροφές και δυστυχήματα
*Από την πτώση μικρού αεροσκάφους που εκτελεί το δρομολόγιο από την Τζούμπα στη Γιρόλ και τη συντριβή του στο Νότιο Σουδάν, σκοτώνονται 20 άτομα και άλλα 3 τραυματίζονται. (''Toronto Star'')
*Τουλάχιστον ένα άτομο σκοτώνεται και άλλα 40 τραυματίζονται σε πανικό σε ποδοσφαιρικό γήπεδο της Μαδαγασκάρης.
(BBC)
*Σεισμός μεγέθους 6,5 Ρίχτερ σημειώνεται κοντά στην Κιρακίρα στα Νησιά Σολομώντα. Δεν εκδίδονται προειδοποιήσεις για τσουνάμι. (USGS)

;Διεθνείς σχέσεις
*Η Βόρεια Κορέα εορτάζει την 70ή επέτειο από την ίδρυση της δημοκρατίας, με στρατιωτική παρέλαση στην Πιονγιάνγκ χωρίς τους βαλλιστικούς πυραύλους. (''The New York Times'')

;Πολιτική και εκλογές
*Σουηδικές γενικές εκλογές (2018)
**Οι ψηφοφόροι στη Σουηδία προσέρχονται στις κάλπες για να εκλέξουν τα μέλη του Κοινοβουλίου, που λέγεται Riksdag. (BBC)
**Τα σουηδικά ΜΜΕ αναφέρουν επεισόδια παρενόχλησης ψηφοφόρων από μέλη του νεοναζιστικού κινήματος Νορδικό Κίνημα Αντίστασης. (''The Washington Post'') 

;Αθλητισμός
*Στο NFL οι Green Bay Packers κερδίζουν ένα παιχνίδι με διαφορά 17 ή και περισσότερο στο τέταρτο (σειρά) τέταρτο (χρόνου) για πρώτη φορά στην ιστορία τους επικρατώντας με 24-23 των Chicago Bears. (Sports Yahoo) (Business Insider)

## 10 Σεπτεμβρίου
;Πόλεμος και επιθέσεις
*Στον εμφύλιο πόλεμο στη Σομαλία σκοτώνονται 6 άτομα και άλλα 16 τραυματίζονται από την έκρηξη παγιδευμένου αυτοκινήτου στην πρωτεύουσα Μογκαντίσου. (Al Jazeera)
*Στη Λιβύη, τουλάχιστον 4 άτομα σκοτώνονται σε επίθεση ενόπλων στο αρχηγείο του Εθνικού Οργανισμού Πετρελαίου στην Τρίπολη. (BBC)

;Καταστροφές και δυστυχήματα
*Σε 44 ανέρχεται ο αριθμός των νεκρών από τον πρόσφατο σεισμό στο Χοκάιντο της Ιαπωνίας, ενώ δεν έχουν αναφερθεί καθόλου αγνοούμενοι. (Xinhua) 
*Από την έκρηξη σε δεξαμενή καυσίμων στη Λαφία της Νιγηρίας σκοτώνονται το λιγότερο 35 άνθρωποι και ορισμένοι αποτεφρώνονται σε βαθμό μη αναγνώρισης. (CBC)

;Πολιτική και εκλογές
*Σουηδικές γενικές εκλογές (2018)
**Τα κεντροαριστερά κόμματα της σημερινής κυβέρνησης κερδίζουν το 40,6% των ψήφων έναντι 40,3% για τον κεντροδεξιό συνασπισμό. Οι ακροδεξιοί Δημοκράτες της Σουηδίας αποσπούν το 17,6% των ψήφων. (CNN)
*Το προεδρικό γραφείο στη Ρωσία επιβεβαιώνει ότι δήμαρχος Μόσχας επανεξελέγη για δεύτερη και τελευταία θητεία ο Σεργκέι Σομπιάνιν.
(Sputnik via Urdupoint)
*Στη Νότια Κορέα συντηρητικοί διαδηλωτές ζητούν την αποφυλάκιση της καθαιρεθείσας προέδρου Παρκ Γκιουν Χε. (Upi)

;Επιστήμη και τεχνολογία
*Εκτοξεύεται επιτυχώς με το SpaceX ο καναδικός τηλεπικοινωνιακός δορυφόρος Telstar 18V από το Ακρωτήριο Κανάβεραλ των ΗΠΑ. (CBS News)

## 11 Σεπτεμβρίου
;Καταστροφές και δυστυχήματα
*Από την εκτροπή λεωφορείου που μεταφέρει σε ναό πιστούς Ινδουιστές από την πορεία του στους λόφους της νότιας Ινδίας σκοτώνονται τουλάχιστον 57 άτομα και τουλάχιστον άλλα 25 τραυματίζονται. (NDTV)

;Διεθνείς σχέσεις
*Η Ερυθραία και η Αιθιοπία ανοίγουν τα σύνορά τους για πρώτη φορά από το 1998. (''The New York Times'')

;Νόμος και έγκλημα
*Το Ιράκ ανακοινώνει ότι εκτελέστηκαν χθες με απαγχονισμό 7 άντρες, όλοι ιρακινής καταγωγής. (Gulf News)

;Πολιτική και εκλογές
*Εκατομμύρια Καταλανοί αρχίζουν ένα "φθινόπωρο διαδηλώσεων" κατά την Εθνική Ημέρα της Καταλονίας απαιτώντας ανεξαρτησία από την Ισπανία και την αποφυλάκιση υψηλά ιστάμενων αυτονομιστών. (''The Evening Standard'') (ABC News) 
*Παραιτείται η υπουργός Υγείας της Ισπανίας Κάρμεν Μοντόν έπειτα από την αποκάλυψη της λογοκλοπής και των παρατυπιών στο μεταπτυχιακό της δίπλωμα ειδίκευσης και στην τελική της εργασία. Είναι η δεύτερη υπουργός που παραιτείται από τότε που ανέλαβε καθήκοντα η νέα κυβέρνηση του Πέδρο Σάντσεθ στις 7 Ιουνίου.(Reuters)

## 12 Σεπτεμβρίου
;Πόλεμος και επιθέσεις
*Σε 68 ανέρχεται ο αριθμός των νεκρών από τη χθεσινή επίθεση αυτοκτονίας στο Αφγανιστάν.(Al Jazeera)

;Καταστροφές και δυστυχήματα
*Στις βόρειες Φιλιππίνες από βλάβη στα φρένα ενός βαν γεμάτου με κόσμο προκαλείται δυστύχημα, με αποτέλεσμα τον θάνατο 14 ατόμων και τον τραυματισμό άλλων 24. (''The Boston Globe'')
* Τουλάχιστον 20 άτομα σκοτώνονται στο κεντρικό Μαλί από τη βουτιά ενός φορτηγού μέσα σε ποταμό, πιθανότατα λόγω βλάβης στα φρένα του. (Reuters)

;Νόμος και έγκλημα
*Έμπορος ναρκωτικών ρίχνει το αυτοκίνητό του σε πλήθος ατόμων σε πολυσύχναστη περιοχή της Χενγκιάνγκ της Χουνάν της Κίνας και στη συνέχεια εξέρχεται από το όχημά του και μαχαιρώνει περαστικούς, με αποτέλεσμα να σκοτωθούν 11 άτομα και άλλα 44 να τραυματίζονται. Ο δράστης συλλαμβάνεται και στην αστυνομία αναφέρει ότι με την πράξη του "ήθελε να εκδικηθεί την κοινωνία". (South China Morning Post)
*Πέντε άτομα σκοτώνονται σε καταιγισμό πυροβολισμών στο Μπέικερσφιλντ της Καλιφόρνια προτού ο δράστης σκοτωθεί με αυτοπυροβολισμό. (Reuters)

;Πολιτική και εκλογές
*Συνθήκη για την Ευρωπαϊκή Ένωση
**Το Ευρωπαϊκό Κοινοβούλιο ψηφίζει με ψήφους 448–197 να ενεργοποιήσει το Άρθρο 7 εναντίον της Ουγγαρίας για την παραβίαση της νομοθεσίας στη χώρα. (Al Jazeera)

;Αθλητισμός
*Στους τελικούς του NBA γυναικών η ομάδα Σιάτλ Στορμ νικά 98-92 την ομάδα των Ουάσιγκτον Μίστικς και κατακτά τον τίτλο. (Huffington Post)

## 13 Σεπτεμβρίου
;Καταστροφές και δυστυχήματα
*Ο πρόεδρος των Ηνωμένων Πολιτειών Ντόναλντ Τραμπ αρνείται ότι πέθαναν 3.000 άτομα από τον κυκλώνα Μαρία το 2017 και κάνει λόγο για "6 με 18 θανάτους". Σύμφωνα με τον Τραμπ, οι Δημοκρατικοί αύξησαν τον αριθμό των θυμάτων. (NBC News) (NPR)
*Τουλάχιστον 40 σπίτια καταστρέφονται και ένα άτομο σκοτώνεται στο Λόρενς, στο Άντοβερ και στο βόρειο Άντοβερ της Μασαχουσέτης έπειτα από 40 εκρήξεις αερίου σε σπίτια.(Fox News), (CNN), (ABC)
*Τουλάχιστον 10 νεκροί είναι ο απολογισμός των σφοδρών πλημμυρών στην Ανταμάουα της Νιγηρίας. (''Premium Times'')
* Από κατολισθήσεις και αποκόλληση βράχου πάνω από την Παραλία Ναυάγιο της Ζακύνθου τραυματίζονται 7 άτομα και προκαλείται ένα μίνι τσουνάμι που αναποδογυρίζει παραπλέοντα σκάφη. (BBC) (''The Washington Post'')

;Νόμος και έγκλημα
*Ο Πρόεδρος της Γαλλίας Εμμανουέλ Μακρόν ανακοινώνει ότι αναγνωρίζει πως το Γαλλικό Κράτος συστηματικά βασάνισε πολλά άτομα στη διάρκεια του Πολέμου για την Ανεξαρτησία της Αλγερίας κατά τις δεκαετίες του '50 και του '60.(''The Washington Post'')

;Πολιτική και εκλογές
*Η Βουλή των Αντιπροσώπων της Ισπανίας εγκρίνει το διάταγμα που δίνει στην κυβέρνηση την άδεια για εκταφή των λειψάνων του δικτάτορα Φρανθίσκο Φράνκο από τη Valle de los Caídos. (Reuters) (The New York Times)"
*Ο πρόεδρος του Νοτίου Σουδάν Σάλβα Κίιρ και αρχηγός του SPLM-IO Ρίεκ Ματσάρ καταλήγουν σε ειρηνευτική συμφωνία. (BBC)

## 14 Σεπτεμβρίου
;Θρησκεία
*Η Ρωσική Ορθόδοξη Εκκλησία παγώνει τις σχέσεις της με το Οικουμενικό Πατριαρχείο της Κωνσταντινούπολης αναφορικά με την επιρροή του στην Ουκρανία. (Reuters)

;Καταστροφές και δυστυχήματα
*Ο τυφώνας Φλόρανς πλήττει την παραλία Ράιτσβιλ της Βόρειας Καρολίνας, αφήνοντας 895.000 νοικοκυριά και επιχειρήσεις χωρίς ηλεκτρικό ρεύμα. Στη συνέχεια υποβαθμίζεται σε τροπική καταιγίδα. (ABC News) (''The Morning Call'')  (AP) (NHC) (Reuters)
**Τουλάχιστον 4 άτομα σκοτώνονται σε περιστατικά σχετικά με το πέρασμα της Φλόρανς. (AP)
*Ο υπερτυφώνας Μανγκούτ προσεγγίζει τις Φιλιππίνες με ανέμους που φτάνουν τα 285 χιλιόμετρα την ώρα και είναι ο χειρότερος στην ιστορία της χώρας.(''The Guardian'')
*Σε 25 ανήλθε ο αριθμός των νεκρών από την επιδημία χολέρας που ενέσκηψε στη Ζιμπάμπουε. (BBC)

;Διεθνείς σχέσεις
*Η Βόρεια και η Νότια Κορέα ανοίγουν το πρώτο τους γραφείο συνδέσμου κοτνά στην Καεσόνγκ ενόψει της τρίτης συνόδου κορυφής μεταξύ των ηγετών τους το 2018. (SCMP) (''USA Today'')
*Ο γενικός γραμματέας του Οργανισμού Αμερικανικών Κρατών (OAS) Λουίς Αλμάγρο δεν αποκλείει "μια στρατιωτική επέμβαση για να ανατραπεί ο πρόεδρος της Βενεζουέλας Νικολάς Μαδούρο, προβάλλοντας το επιχείρημα ότι η κυβέρνηση Μαδούρο διαπράττει "εγκλήματα κατά της ανθρωπότητας". (AP μέσω ''Houston Chronicle'')

## 15 Σεπτεμβρίου
;Πόλεμος και επιθέσεις
*Σε διπλή βομβιστική επίθεση από ισλαμιστές στην ανατολική Μπουρκίνα Φάσο σκοτώνονται εννέα πολίτες. (The Sydney Morning Herald)

;Καταστροφές και δυστυχήματα
*Ο τυφώνας Μανγκούτ, ένας από τους ισχυρότερους στην ιστορία των Φιλιππίνων, σκοτώνει τουλάχιστον 59 ανθρώπους. Ο τυφώνας έπληξε και το Χονγκ Κονγκ, τραυματίζοντας 200 άτομα, ενώ άφησε 4 νεκρούς στην Κίνα και μία νεκρή στην Ταϊβάν. (BBC) (Taiwan News)
*Τουλάχιστον 5 στρατιώτες του Αφγανιστάν σκοτώνονται από τη συντριβή ελικοπτέρου στην επαρχία Φαράχ. (''Tolo News'')
*Στον πρώτο θάνατο από επίθεση καρχαρία έπειτα από 82 χρόνια, ένας καρχαρίας σκοτώνει έναν άντρα στο Κέιπ Κοντ της Μασαχουσέτης. (AP)

;Νόμος και έγκλημα
*Σε μία απρόσμενη ενέργεια από την κυβέρνηση της Ρουάντα, απελευθερώνονται 2.140 κρατούμενοι, μεταξύ των οποίων και ο αρχηγός της αντιπολίτευσης, Βικτουάρ Ινγκαμπιρέ. (Deutsche Welle)
*Σε ανταλλαγή πυροβολισμών στην Πλάσα Γαριμπάλδι της Πόλης του Μεξικού σκοτώνονται 4 άτομα και άλλα 9 τραυματίζονται. Οι ένοπλοι δράστες ήταν μεταμφιεσμένοι σε μουσικούς μαριάτσι. (National Post)

;Επιστήμη και τεχνολογία
*Εκτοξεύεται από τη NASA ο δορυφόρος ICESat-2 από την Αεροπορική Βάση Βάντερμπεργκ. Πρόκειται για την τελευταία αποστολή του πυραύλου Delta II. (BBC)
*Ερευνητές του Πανεπιστημίου Στάνφορντ ανακοινώνουν την ανακάλυψη στη σημερινή Χάιφα του Ισραήλ της αρχαιότερης μαρτυρίας για την ύπαρξη μπίρας, η οποία χρονολογείται γύρω στο 11.000 π.Χ. (BBC)

## 16 Σεπτεμβρίου
;Υγεία
*Δύο άτομα πεθαίνουν και άλλα 700 ζητούν ιατρική παρακολούθηση με τρία άτομα να βρίσκονται σε κρίσιμη κατάσταση στη διάρκεια του φεστιβάλ Defqon.1 στο Σίδνεϊ της Αυστραλίας, έπειτα από κατανάλωση ναρκωτικών. Η πρωθυπουργός της Νέας Νότιας Ουαλίας Γκλέιντις Μπερετζικλιάν αναφέρει ότι η εκδήλωση είναι επικίνδυνη και δεν πρόκειται να ξανασυμβεί, απαγορεύοντας το μουσικό φεστιβάλ. (BBC)

;Πολιτική και εκλογές
*Πολιτική της Συρίας
**Διεξάγονται τοπικές εκλογές σε ελεγχόμενες περιοχές από την κυβέρνηση της Συρίας για πρώτη φορά από το 2011. (TASS)
*Ακυρώνεται από το Συνταγματικό Δικαστήριο της Γουατεμάλας η απόφαση του προέδρου Τζίμι Μοράλες να απαγορεύσει την είσοδο στη χώρα στον επικεφαλής της Διεθνούς Επιτροπής κατά της Ατιμωρησίας στη Γουατεμάλα Ιβάν Βελάσκες Γκόμες.(ABC News)

;Επιστήμη και τεχνολογία
*Ο πρώτος από μια σειρά βρετανικών δορυφόρων, ο NovaSAR, εκτοξεύεται από το Διαστημικό Κέντρο Σατίς Νταουάν της Ινδίας. (BBC)

;Αθλητισμός
*Ο Κενυάτης Ίλιουντ Κιπτσόγκε κερδίζει τον Μαραθώνιο του Βερολίνου για το 2018 πετυχαίνοντας νέα παγκόσμια επίδοση για μαραθώνιο, με χρόνο 2:01:39. (BBC)
*Στο τελευταίο τουρνουά συνθέτων αγωνισμάτων στίβου της IAAF στην Ταλάνς της Γαλλίας, ο Γάλλος αθλητής Κέβιν Μαγιέρ καταρρίπτει το παγκόσμιο ρεκόρ στο δέκαθλο συγκεντρώνοντας 9.126 βαθμούς. (IAAF)

## 17 Σεπτεμβρίου
;Πόλεμος και επιθέσεις
*Σε εθνοτική βία στην Αιθιοπία κατά τη διάρκεια του Σαββατοκύριακου, σκοτώθηκαν 23 άνθρωποι. (Reuters) (''The Punch'')

;Τέχνες και πολιτισμός
*70ή απονομή βραβείων Έμμυ
**Η τηλεοπτική σειρά *[[Η Θαυμάσια Κυρία Μέιζελ]]* κερδίζει βραβείο Έμμυ στην κατηγορία εξαιρετικής κωμικής σειράς και η σειρά *[[Game of Thrones]]* βραβεύεται ως καλύτερη δραματική σειρά (''USA Today'')

;Οικονομία
*Η κυβέρνηση της Τζαμάικα ανακοινώνει την καθολική απαγόρευση στην εισαγωγή, κατασκευή, διανομή και τη χρήση πλαστικών σακουλών μιας χρήσης, αρχομένης από την 1η Ιανουαρίου του 2019. (''Jamaica Observer'')

;Καταστροφές
*Στις Φιλιππίνες ο τυφώνας Μανγκούτ προξενεί κατολισθήσεις στην Ιτογκόν με αποτέλεσμα περισσότερα από 40 άτομα να σκοτωθούν. (NBC News) (''The New York Times'')
*Περισσότερα από 100 άτομα πεθαίνουν από την υπερχείλιση δύο ποταμών στη Νιγηρία. (BBC)
*Τουλάχιστον 11 άτομα σκοτώνονται και αρκετά άλλα τραυματίζονται σε τροχαίο δυστύχημα με ένα λεωφορείο που έκανε το δρομολόγιο από τη Ζάμπια προς τη Νότια Αφρική. (Daily Nation)
*Στη διάρκεια μουσικού φεστιβάλ στο Ανόι του Βιετνάμ πεθαίνουν από ύποπτη χρήση ναρκωτικών επτά άτομα και πολλά άλλα νοσηλεύονται σε κρίσιμη κατάσταση.(VnExpress International)
*Στη διάρκεια ποδοσφαιρικού αγώνα στη Λουάντα της Ανγκόλας σκοτώνονται πέντε άτομα σε πανικό.(Bleacher Report)

;Επιστήμη και τεχνολογία
*Το πρώτο εμπορικό τρένο υδρογόνου με επιβάτες ξεκινά τα δρομολόγιά του στην Κάτω Σαξωνία της Γερμανίας. Το τρένο δεν εκπέμπει καθόλου διοξείδιο του άνθρακα. (NHK)

## 18 Σεπτεμβρίου
;Καταστροφές και δυστυχήματα
*Από χολέρα στην Υεμένη πεθαίνουν 9 άτομα, μεταξύ των οποίων και 7 παιδιά. (''Sputnik News'')
*Επιβεβαιώνεται ο θάνατος συνολικά 21 ατόμων, κυρίως ξένων εργατών, έπειτα από την κατανάλωση μολυσμένου αλκοόλ στη Μαλαισία. (France24)
*Από τη σύγκρουση ενός επιβατηγού λεωφορείου με ρυμουλκό που μετέφερε εύφλεκτο υλικό στο Ισφαχάν του Ιράν σκοτώνονται 21 άτομα και άλλα 25 τραυματίζονται. (Xinhua) 
*Σε δυστύχημα με λεωφορείο στον νότιο Ισημερινό, σκοτώνονται 12 άνθρωποι και άλλοι 27 τραυματίζονται. (El Universal)
*Καταρρέει ο έκτος όροφος του ξενοδοχείου Ριτς στη Μαδρίτη, με αποτέλεσμα τον θάνατο ενός ατόμου και τον τραυματισμό άλλων 12. (BBC)

;Διεθνείς σχέσεις
*Ο υπέρτατος ηγέτης της Βόρειας Κορέας Κιμ Γιονγκ Ουν χαιρετίζει τον πρόεδρο της Νότιας Κορέας Μουν Γιάε Ιν στην Πιονγιάνγκ κατά την τρίτη σύνοδο κορυφής για το 2018. (CNN)

;Νόμος και έγκλημα
*Η Νότια Αφρική νομιμοποιεί τη χρήση της κάνναβης για διασκέδαση. (BBC)

## 19 Σεπτεμβρίου
* Η καταιγίδα Άλι πλήττει την Ιρλανδία με ανέμους 160 χιλιομέτρων την ώρα και αφήνοντας δύο νεκρούς. (BBC)

;Νόμος και έγκλημα
*Το Ανώτατο Δικαστήριο του Ισλαμαμπάντ διατάζει την αποφυλάκιση του πρώην πρωθυπουργού Ναγουάζ Σαρίφ, της κόρης του Μαριάμ και του γαμπρού του, Μουχάματ Σαφντάρ Αουάν. Ωστόσο, οι καταδίκες τους παραμένουν. (Al-Jazeera)
*Ο πρώην πρωθυπουργός της Μαλαισίας, Νατζίμπ Ραζάκ, συλλαμβάνεται για τη φερόμενη εμπλοκή του σε οικονομικά σκάνδαλα. (''The Wall Street Journal'')

;Επιστήμη και τεχνολογία
*Η NASA ανακαλύπτει τον πρώτο της εξωπλανήτη μέσω του ερευνητικού τηλεσκοπίου Transiting Exoplanet Survey Satellite. Ο Pi Mensae c, ένας μικρός εξωπλανήτης που μοιάζει με τη Γη, βρίσκεται περί τα 60 έτη φωτός μακριά από τη Γη. (Gizmodo)
*Ανακαλύπτεται από αστρονόμους ένας εξωπλανήτης ο οποίος αναφέρεται στη σειρά επιστημονικής φαντασίας "Σταρ Τρεκ* όπου βρίσκεται ο φανταστικός πλανήτης [[Βουλκάν]]. [https://www.forbes.com/sites/davidbressan/2018/09/19/astronomers-discover-real-life-planet-vulcan-homeworld-of-mister-spock-in-the-star-trek-universe/#2955681e7347 (Forbes)] [https://www.syfy.com/syfywire/exoplanet-news-astronomers-have-found-vulcan (Syfy)]

==20 Σεπτεμβρίου ==
;Πολιτισμός και τέχνες
*Το συγκρότημα [[Wolf Alice]] κερδίζει το [[Βραβείο Μέρκιουρι]] της Χιουντάι για το 2018 με το άλμπουμ *Visions of a Life*. [https://www.theguardian.com/music/2018/sep/20/mercury-prize-2018-won-by-wolf-alice-visions-of-a-life (*The Guardian*)]

;Καταστροφές και δυστυχήματα
*Τουλάχιστον 136 άτομα πεθαίνουν και περισσότερα από 100 αγνοούνται από την ανατροπή πορθμείου στη [[Λίμνη Βικτόρια]] της [[Τανζανία]]ς. [https://www.bbc.com/news/world-africa-45599042 (BBC)]
*Σε κατολίσθηση έπειτα από βροχές μουσώνων στη [[Σεμπού]] των Φιλιππίνων, σκοτώνονται τουλάχιστον 25 άνθρωποι.[https://www.philstar.com/headlines/2018/09/21/1853425/22-dead-cebu-landslide-rescue-efforts-continue (*Philippine Star*)]
*Οκτώ άτομα σκοτώνονται από τη μετωπική σύγκρουση ενός αυτοκινήτου με ένα SUV κοντά στη Φλοράνς της [[Αριζόνα]]. [https://www.abc15.com/news/region-central-southern-az/florence/dps-nine-killed-in-head-on-crash-near-florence (ABC15)]
*Τέσσερα παιδιά παιδικού σταθμού σκοτώνονται και άλλο ένα τραυματίζεται μαζί με μια γυναίκα από τη σύγκρουση τρένου με ηλεκτρικό μοτοποδήλατο στην πόλη [[Ος]] της [[Ολλανδία]]ς. [https://www.bbc.com/news/world-europe-45586492 (BBC)]
*Από τη διαρροή αερίου στα κρατικά αρχεία του [[Αρέτσο]] της [[Ιταλία]]ς, πεθαίνουν δύο εργαζόμενοι και τραυματίζεται άλλος ένας. [http://www.ansa.it/english/news/general_news/2018/09/20/gas-leak-at-arezzo-archive-two-dead_fa08d971-7e0e-4a1d-9e05-4ab7100ff032.html (Ansa)]

;Νόμος και έγκλημα
*Τρία άτομα σκοτώνονται και ισάριθμα τραυματίζονται σε ανταλλαγή πυροβολισμών σε κέντρο διανομής βοήθειας στην πόλη Άμπερντιν της πολιτείας [[Μέριλαντ]] των ΗΠΑ. [https://www.cnn.com/2018/09/20/us/maryland-shooting/index.html (CNN)]

;Πολιτική και εκλογές
*[[Πολιτική της Ιαπωνίας]]
**Ο [[πρωθυπουργός της Ιαπωνίας]] [[Σίνζο Άμπε]] εκλέγεται για 3η θητεία στην ηγεσία του [[Φιλελεύθερο Δημοκρατικό Κόμμα (Ιαπωνία)|Φιλελεύθερου Δημοκρατικού Κόμματος]]. [http://www.asahi.com/ajw/articles/AJ201809200058.html (*The Asahi Shimbun*)] 

==21 Σεπτεμβρίου ==
;Πόλεμος και επιθέσεις
*Από τις πρόσφατες συγκρούσεις στην [[Τρίπολη Λιβύης|Τρίπολη]] της [[Λιβύη]]ς ο αριθμός των νεκρών έφτασε τους 96. Οι συγκρούσεις άρχισαν στις 26 Αυγούστου 2018 και έχουν αφήσει επίσης 444 τραυματίες και 16 αγνοουμένους. [https://www.washingtonpost.com/world/middle_east/libya-says-death-toll-from-tripoli-clashes-climbs-to-96/2018/09/21/946ac076-bd77-11e8-8243-f3ae9c99658a_story.html (*The Washington Post*)]  
*Στη [[Μοζαμβίκη]] 12 χωρικοί σκοτώνονται και 14 τραυματίζονται σε επίθεση της ισλαμιστικής οργάνωσης [[Ανσάρ αλ Σούνα]] σε χωριό στα βόρεια της χώρας. [https://www.news24.com/Africa/News/12-killed-14-wounded-in-mozambique-jihadist-attacks-source-20180921 (News24)] 

;Υγεία
*Η κυβέρνηση της [[Νιγηρία]]ς τον θάνατο 61 ατόμων από επιδημία [[χολέρα]]ς στη [[Γιόμπε]]. Άλλα 50 άτομα νοσηλεύονται. [http://www.xinhuanet.com/english/2018-09/21/c_137484434.htm (Xinhua)] 

;Πολιτική και εκλογές
*[[Πολιτική του Βιετνάμ]]
**Ο [[πρόεδρος του Βιετνάμ]] [[Τραν Ντάι Κουάν]] πεθαίνει σε ηλικία 61 ετών από μακρά ασθένεια. Υπηρεσιακός πρόεδρος αναλαμβάνει ο [[Αντιπρόεδρος του Βιετνάμ|Αντιπρόεδρος]] [[Ντανγκ Θι Νγκοκ Θινχ]]. [https://www.bbc.com/news/world-asia-45597822 (BBC)]

==22 Σεπτεμβρίου ==
;Πόλεμος και επιθέσεις
*Τέσσερις άγνωστοι ένοπλοι φορώντας στρατιωτικές στολές ανοίγουν πυρ στη διάρκεια στρατιωτικής παρέλασης για την επέτειο από την έναρξη του Πολέμου Ιράν-Ιράκ του 1980 στην Αχβάζ της [[επαρχία Κουζεστάν|επαρχίας Κουζεστάν]] του [[Ιράν]], σκοτώνοντας 29 άτομα και τραυματίζοντας 60. Αμφότερα το [[ΙΚΙΛ]] και η [[Εθνική Αντίσταση του Αχβάζ]] αναλαμβάνουν την ευθύνη. [http://english.alarabiya.net/en/News/middle-east/2018/09/22/Casualties-as-army-parade-attacked-in-south-Iran.html (Al Arabiya)]
*Στο [[Αφγανιστάν]] από την έκρηξη νάρκης κοντά σε αστυνομικό σταθμό σκοτώνονται 8 παιδιά που παίζουν κοντά στο κτήριο και άλλα 6 παιδιά τραυματίζονται. [https://www.bbc.com/news/world-asia-45611398 (BBC)]

;Καταστροφές και δυστυχήματα
*Ο αριθμός των νεκρών από το χθεσινό ναυάγιο του MV *Νυερέρε* στη [[Λίμνη Βικτόρια]] της [[Τανζανία]]ς αυξάνεται στους 207. Αρκετά άτομα εξακολουθούν να αγνοούνται. [https://www.bbc.com/news/world-africa-45611436 (BBC)]

;Επιστήμη και τεχνολογία
**Χαγιαμπούσα2*
**Ανακοινώνεται από τον ιαπωνικό διαστημικό οργανισμό [[JAXA]] ότι δύο [[ρομπότ]] ύψους 18 εκατοστών προσγειώθηκαν με επιτυχία στον αστεροειδή [[162173 Ριούγκου|Ριούγκου]]. [https://www.space.com/41912-japanese-hopping-rovers-land-on-asteroid.html (Space.com)]

== 23 Σεπτεμβρίου ==
;Πόλεμος και επιθέσεις
*Σε επίθεση ανταρτών στη [[Λαϊκή Δημοκρατία του Κονγκό]] σκοτώνονται 14 πολίτες και 4 στρατιώτες στα ανατολικά της χώρας. [https://www.reuters.com/article/us-congo-violence-ebola/rebel-attack-in-congo-ebola-zone-kills-at-least-14-civilians-idUSKCN1M30EW (Reuters)]

;Οικονομία
*Αρχίζει να λειτουργεί για το [[εμπόριο]] η μήκους 26 χιλιομέτρων σιδηροδρομική γραμμή [[Γκουανζού]] - Σεντζέν - [[Χονγκ Κονγκ]]. [https://edition.cnn.com/2018/09/23/asia/hong-kong-high-speed-rail-china-intl/index.html (CNN)]

;Πολιτική και εκλογές
*[[Προεδρικές εκλογές στις Μαλδίβες (2018)]]:
**Προεδρικές εκλογές διεξάγονται στις [[Μαλδίβες]], με τον απερχόμενο πρόεδρο [[Αμπντάλα Γιαμίν]] να παραδέχεται την ήττα του από τον υποψήφιο της αντιπολίτευσης [[Ιμπραΐμ Μοχάμετ Σολίχ]]. [https://www.dw.com/en/maldives-opposition-candidate-wins-presidential-vote/a-45610870 (Deutsche Welle)]

;Αθλητισμός
* Στο [[γκολφ]] ο [[Τάιγκερ Γουντς]] κερδίζει την τελευταία διοργάνωση του τουρνουά του [[PGA]] το [[πρωτάθλημα Τουρ]] στην πρώτη του τέτοια νίκη από το 2013. Ο [[Τζάστιν Ρόουζ]] κερδίζει το [[FedEx Cup]] (αγώνα πόντων). [http://www.espn.com/golf/story/_/id/24775273/tiger-woods-wins-tour-championship-first-tour-win-5-year (ESPN)]

== 24 Σεπτεμβρίου ==
;Διεθνείς σχέσεις
*Ο Αμερικανός πρόεδρος [[Ντόναλντ Τραμπ]] αναμένει μία δεύτερη σύνοδο κορυφής με τον ηγέτη της [[Βόρεια Κορέα|Βόρειας Κορέας]] [[Κιμ Γιονγκ Ουν]] "πολύ σύντομα". [https://www.cnn.com/videos/politics/2018/09/24/trump-second-summit-with-kim-soon-sot-nr-vpx.cnn (CNN)]

;Πολιτική και εκλογές
*[[Πολιτική του Χονγκ Κονγκ]]
**Η κυβέρνηση του [[Χονγκ Κονγκ]] θέτει εκτός νόμου το τοπικιστικό κόμμα [[Εθνικό Κόμμα του Χονγκ Κονγκ]], το οποίο τάσσεται υπέρ της ανεξαρτησίας. [https://www.bbc.com/news/world-asia-45623556 (BBC)] [https://www.wsj.com/articles/ban-on-political-party-chills-hong-kong-opposition-groups-1537771725 (*The Wall Street Journal*)]

== 25 Σεπτεμβρίου ==
;Οικονομία και επιχειρήσεις
*Η [[Dunkin' Donuts]] ανακοινώνει ότι θα σταματήσει τον τίτλο "Donuts" από το όνομά της και από τον Ιανουάριο του 2019 θα παραμείνει το Ντάνκινς. [https://www.usatoday.com/story/money/nation-now/2018/09/25/dunkin-donuts-drops-donuts-brand-name/1422584002/ (USA Today)]

;Νόμος και έγκλημα
*Ο Αμερικανός κωμικός ηθοποιός [[Μπιλ Κόσμπι]] καταδικάζεται σε φυλάκιση από 3 ως 10 έτη στην [[Πενσιλβάνια]] για τη χορήγηση ουσιών και τη σεξουαλική επίθεση εναντίον γυναίκας το 2004. [https://www.nytimes.com/2018/09/25/arts/television/bill-cosby-sentencing.html (*The New York Times*)]

;Πολιτική και εκλογές
*[[Πολιτική της Σουηδίας]]
**Ο [[πρωθυπουργός της Σουηδίας|πρωθυπουργός]] [[Στέφαν Λεβέν]] χάνει την ψήφο εμπιστοσύνης στο [[Riksdag|κοινοβούλιο]]. [https://www.bbc.com/news/world-europe-45637386 (BBC)]

== 26 Σεπτεμβρίου ==
;Πόλεμος και επιθέσεις
*Τερματίζεται η κατάπαυση του πυρός έπειτα από τους σφοδρούς βομβαρδισμούς στην [[Τρίπολη Λιβύης|Τρίπολη]] με αποτέλεσμα να σκοτωθούν περισσότερα από 100 άτομα σε διάστημα ενός μηνός από διαφορετικές παραστρατιωτικές οργανώσεις. [http://www.foxnews.com/world/2018/09/26/cease-fire-holds-in-libya-after-clashes-that-killed-117.html (Fox News)]
*Ένοπλη σύρραξη στο βόρειο Μάλι
**Τουλάχιστον 15 [[Τουαρέγκ (λαός)|Τουαρέγκ]] σκοτώνονται όταν ένοπλοι από την αντίπαλη εθνοτική ομάδα των [[Φούλα (εθνοτική ομάδα)|Φουλανί]] πραγματοποιούν επίθεση εναντίον του χωριού τους στο βόρειο [[Μάλι]], σύμφωνα με τις τοπικές αρχές. [https://www.reuters.com/article/us-mali-security/at-least-15-tuaregs-killed-in-fulani-attack-on-mali-village-idUSKCN1M61KM (Reuters)]
*Ένοπλοι καταλαμβάνουν φυλακή στο [[Καμερούν]], απελευθερώνοντας ως και 80 κρατουμένους. [https://www.iol.co.za/news/africa/at-least-80-inmates-escape-after-gunmen-storm-cameroon-prison-17235287 (IOL)]

;Επιστήμη και τεχνολογία
*[[Εξερεύνηση του Άρη]]
**Η διαστημική συσκευή της [[NASA]] [[Opportunity (διαστημική συσκευή)|Opportunity]] εντοπίζεται σε εικόνες από δορυφόρο τρεις μήνες μετά τη σίγασή του στη διάρκεια της καταιγίδας σκόνης του Άρη. [https://www.cbsnews.com/news/nasa-mars-orbiter-spots-opportunity-rover/ (CBS News)]

== 27 Σεπτεμβρίου ==
;Καταστροφές και δυστυχήματα
*Ο αριθμός των νεκρών από τις πλημμύρες που έπληξαν τη [[Νιγηρία]] αυτόν τον μήνα αυξάνεται στους 200. [https://www.bbc.com/news/world-africa-45599262 (BBC)]

;Νόμος και έγκλημα
* Το [[Ανώτατο Δικαστήριο της Ινδίας|Ανώτατο Δικαστήριο]] της [[Ινδία]]ς καταψηφίζει έναν νόμο που ποινικοποιεί τη μοιχεία με το αιτιολογικό ότι είναι αντισυνταγματικός, θεωρώντας τον ότι μεταχειρίζεται τις γυναίκες ως υποχείριο των συζύγων τους. [https://www.bbc.com/news/world-asia-india-45404927 (BBC)]
*Στην [[Κίνα]] εκτελείται ο Ζάο Ζεγουέι, ως ένοχος για την εκτέλεση 9 παιδιών και τον τραυματισμό άλλων 11 σε επίθεση με μαχαίρι που σημειώθηκε σε σχολική μονάδα στην επαρχία [[Σαανζί]]. [https://www.reuters.com/article/us-china-crime-children/china-executes-man-who-killed-nine-in-school-stabbing-idUSKCN1M7078 (Reuters)]

== 28 Σεπτεμβρίου ==
;Πόλεμος και επιθέσεις
*[[Μεθοριακές διαδηλώσεις στη Λωρίδα της Γάζας το 2018]]
**Έξι [[Παλαιστίνιοι]], ανάμεσα στους οποίους και ένα 12χρονο αγόρι, σκοτώνονται από τον ισραηλινό στρατό στη διάρκεια μεθοριακών συγκρούσεων στη [[Λωρίδα της Γάζας]]. [https://www.haaretz.com/middle-east-news/palestinians/palestinian-boy-11-said-seriously-injured-in-gaza-border-clashes-1.6513757 (Haaretz)]

;Καταστροφές και δυστυχήματα
*[[Σεισμός και τσουνάμι στο Σουλαουέζι (2018)|Σεισμός στο Σουλαουέζι το 2018]]
**Η [[Ινδονησία]] πλήττεται από ένα [[τσουνάμι]], συνεπεία του ισχυρότατου [[σεισμός|σεισμού]] μεγέθους 7,7 Ρίχτερ, με αποτέλεσμα τουλάχιστον 50 νεκρούς και ολόκληρες οικογένειες να αγνοούνται. [https://www.bbc.com/news/world-asia-45683630 (BBC)] [https://www.cbsnews.com/news/indonesia-earthquake-tsunami-warning-large-magnitude-quake-sulawesi-live-updates-2018-28-09/ (CBS News)]
*Σημειώνεται η πρώτη συντριβή πολεμικού αεροσκάφους του [[Σώμα Αμερικανών Πεζοναυτών|Σώματος Πεζοναυτών των ΗΠΑ]] τύπου [[F-35]] στις ακτές της [[Νότια Καρολίνα|Νότιας Καρολίνας]]. [https://www.cbsnews.com/news/military-plane-crash-beaufort-county-south-carolina-live-updates-2018-09-28/ (CBS News)]

;Επιστήμη και τεχνολογία
*Το [[Facebook]] ανακαλύπτει νέο ρήγμα ασφαλείας, που πιθανόν έχει επηρεάσει τους λογαριασμούς 50 εκατομμυρίων χρηστών του.[https://www.theguardian.com/technology/2018/sep/28/facebook-50-million-user-accounts-security-berach (The Guardian)] [https://www.reuters.com/article/us-facebook-cyber/facebook-unearths-security-flaw-affecting-50-million-users-idUSKCN1M82BK (Reuters)]

;Αθλητισμός
*Το [[Κύπελλο Ασίας (κρίκετ)|Κύπελλο Ασίας]] στο [[κρίκετ]] κατακτά η [[Ινδία]] επικρατώντας του [[Μπανγκλαντές]] στον τελικό που διεξάγεται στα [[Ηνωμένα Αραβικά Εμιράτα]]. [https://www.indianexpress.com/article/sports/cricket/asia-cup-2018-final-liton-das-slams-maiden-odi-hundred-5378390/ (The Indian Express)]

== 29 Σεπτεμβρίου ==
;Καταστροφές και δυστυχήματα
*[[Σεισμός και τσουνάμι στο Σουλαουέζι (2018)|Σεισμός στο Σουλαουέζι το 2018]]
**Περισσότερα από 385 άτομα σκοτώνονται και τουλάχιστον άλλα 540 τραυματίζονται έπειτα από το [[τσουνάμι]] που σαρώνει το [[Παλού]] της [[Ινδονησία]]ς μετά τον [[σεισμός|σεισμό]] μεγέθους 7,5 Ρίχτερ που έπληξε χθες την περιοχή. [https://www.bbc.com/news/world-asia-45693281 (BBC)]
*Ο [[μεσογειακός κυκλώνας]] "Ζορμπάς" πλήττει την [[Ελλάδα]] κοντά στην [[Καλαμάτα]], προκαλώντας διακοπές ρεύματος και ισχυρούς ανέμους κοντά στην [[Αθήνα]]. Στα πρώτα στάδια του κυκλώνα, πέθαναν 4 άνθρωποι στην [[Τυνησία]].([https://www.wunderground.com/cat6/Tropical-Storm-Medicane-Hits-Greece (Weather Underground)], [https://weather.com/news/weather/news/2018-09-28-mediterranean-medicane-hurricane-greece-turkey (*The Weather Channel*)] )

== 30 Σεπτεμβρίου ==

;Καταστροφές και δυστυχήματα
*Δύο άτομα σκοτώνονται και το λιγότερο άλλα 120 τραυματίζονται από το πέρασμα του [[τυφώνας|τυφώνα]] Τράμι στην [[Οσάκα]] και στην [[Οκινάουα]] της [[Ιαπωνία]]ς. [https://www.bbc.com/news/world-asia-45698950 (BBC)]
*Στο [[Ιράν]], τουλάχιστον 42 άτομα πεθαίνουν μετά την κατανάλωση μολυσμένου αλκοόλ. [https://www.bbc.com/news/world-middle-east-45709203 (BBC)]

;Διεθνείς σχέσεις
*Ο [[Καναδάς]] συμφωνεί να υπογράψει τη νέα συνθήκη με τις ΗΠΑ και το [[Μεξικό]], σε αντικατάσταση της Συνθήκης Ελευθέρου Εμπορίου της Βόρειας Αμερικής (NAFTA). [https://www.washingtonpost.com/business/economy/us-and-canada-closing-in-on-a-new-nafta-deal-as-deadline-looms/2018/09/30/2ef72018-c50b-11e8-b1ed-1d2d65b86d0c_story.html (*The Washington Post'')]

;Πολιτική και εκλογές
*Δημοψήφισμα στην πρώην Γιουγκοσλαβική Δημοκρατία της Μακεδονίας (2018)
**Δημοψήφισμα διεξάγεται για την αλλαγή του ονόματος της Πρώην Γιουγκοσλαβικής Δημοκρατίας της Μακεδονίας προκειμένου να γίνει μέλος του ΝΑΤΟ και της ΕΕ.
(Reuters)
**Με ποσοστό 91,5% οι πολίτες υπερψηφίζουν την αλλαγή, όμως η συμμετοχή είναι μόλις 36,9%, κάτω από το όριο του 50% που έθεσε η κυβέρνηση προκειμένου να είναι το αποτέλεσμα έγκυρο. Ο πρωθυπουργός Ζόραν Ζάεφ υπόσχεται να θέσει την αλλαγή σε ψηφοφορία στη Συνέλευση της Δημοκρατίας. (Reuters) (CNN)

;Αθλητισμός
*Στο γκολφ, η ομάδα της Ευρώπης διατηρεί το Ryder Cup, επικρατώντας με 17-12 της ομάδας των ΗΠΑ στο Λε Γκολφ Νασιονάλ κοντά στο Παρίσι. (AP μέσω ESPN)
*Ο Αλεχάντρο Βαλβέρδε κατακτά τον πρώτο του παγκόσμιο τίτλο στην ποδηλασία δρόμου στο τετραθέσιο σπριντ. (VeloNews)

09